### Beslutningstema

Det skal i denne sag besluttes, om Tønder Kommune vil yde et tilskud til, at der i perioden 2024-2027 udsættes laks i [adresse] og [adresse]

### Sagsfremstilling

Genetableringen af laksebestande i de danske vandløb udgør en succeshistorie. Fra laksen omkring år 1990 blev regnet for uddød, til i dag, hvor laksen er genetableret i alle [adresse] 9 laksevandløb, og hvor den reproducerer sig naturligt i de vestjyske vandløb, er der gennemført et stort genetablerings- og ophjælpningsarbejde.

Succesen skyldes et enestående samarbejde mellem statslige og kommunale myndigheder, DTU-Aqua, fiskeplejen, lystfiskerne og Danmarks Center for Vildlaks (DCV).

Danmarks Center for Vildlaks (DCV) er en erhvervsdrivende fond, med det almennyttige formål: ”At arbejde for bevarelse og ophjælpning af hjemmehørende stammer af laksefisk, hovedsageligt gennem vandløbsrådgivning, forskning og undersøgelser, samt bestandsophjælpende udsætninger af laks, ørreder og andre fiskearter produceret i lukkede, recirkulerede opdrætsenheder”.

For at sikre og fastholde solide bæredygtige selvreproducerende laksebestande i vandløbene er der imidlertid et stykke vej endnu. Naturen er dynamisk og nye udfordringer for laksen opstår i takt med at biodiversiteten forbedres eller ændres. Skarv, odder, sæl og bæver, der alle har indflydelse på laksen, er også i fremgang. DCV er, og har altid været, en central aktør i ophjælpningsarbejdet for laks og står for den praktiske gennemførelse af opdræt og udsætninger af de danske vildlaksestammer. Imidlertid er den økonomiske situation for DCV blevet hårdt presset og budgetterne hænger ikke længere sammen.

DCV og de lokale sportsfiskere er derfor i en proces med henvendelse til alle kommuner, der har fordel af lakseudsætningerne i de danske laksevandløb. Lakseudsætningerne medvirker i væsentlig grad til styrkelse af biodiversiteten i vandløbene, ligesom de skaber grundlag for et rekreativt fiskeri, til glæde for lokale lystfiskere såvel som for lystfiskerturismen. I den forbindelse er laksen med til at skabe større lokal omsætning og arbejdspladser inden for fx turisterhvervet.

Tønder Kommune har ikke tidligere bidraget til finansieringen af udsætningerne af laks i [adresse] og [adresse], hvorfor DCV tilbyder Tønder Kommune af købe 10.000 stk. ½-års laks til udsætning i vores del af [adresse] og [adresse] en pris for ½-års laks på kr. 8,56 inkl. mærkning og udsætning bliver det kr. 85.565,00 i 2024. Med en (normal) pristalsregulering på ca. 1,5 % vil DCV gerne forpligtige sig til at gennemføre denne udsætningsplan for en periode på 4 år.

Fra 2024 bliver de udsatte laks afkom af laks, der er opfisket i [adresse], [adresse] og [adresse].

I 2023 stammer laksene fra afkom af laks, der er opfisket i [adresse]

Nærværende tiltag vil understøtte Tønder Kommune Visions- og Strategiplan 2022-2025, navnlig fokuspunkt klima, natur og miljø, samt understøtte FNs Verdensmål nr. 3 (Sundhed og trivsel), nr. 14 (Livet i havet) og nr. 15 (Livet på land). Derudover vil tiltaget tale ind i kommunens indsats vedrørende "Søren Holst", der bl.a. omhandler at fremme antallet af sportsfiskere, antallet af overnatninger og muligheder for gode fiskeoplevelser i Tønder Kommune.

DCV og de lokale sportsfiskerforeninger vil samtidigt forpligte sig til at annoncere de årlige udsætninger og formidle de løbende resultater af udsætningerne og øvrige tiltag, som foreningen gennemfører i samarbejde med Tønder Kommune, for at fremme laksebestanden i [adresse] og [adresse] Desuden vil Tønder Kommune undersøge indvirkningen på turismeudviklingen, bl.a. ved at evaluere salget af fiskekort.

Aabenraa Kommune har foreløbigt forpligtet sig til at yde et årligt tilskud til udsætningen af 5.900 stk. ½-års laks i 2023, 2024 og 2025 i [adresse]. Det resterende udsætningsbehov, jf. tabellerne, bekostes af de lokale sportsfiskerforeninger.

I henhold til DTU Aqua's plan for fiskepleje i [adresse] (Plan nr. 54-2016), vil udsætningsbehovet af laks og ørred i [adresse] fremover kunne dækkes ved årlig udsætning af:

|  |  |  |
| --- | --- | --- |
| ½-års | 1-års | Mundingsudsætning (1- eller 2-års fisk) |
| 8.300 stk. | 43.800 stk. | 57.000 stk. |

I henhold til DTU Aqua's plan for fiskepeleje i [adresse] (Plan nr. 100-2023), vil udsætningsbehovet af laks og ørred i [adresse] fremover kunne dækkes ved årlig udsætning af:

|  |  |  |
| --- | --- | --- |
| ½-års | 1-års | Mundingsudsætning (1- eller 2-års fisk) |
| 10.900 stk. | 2.000 stk. | 28.500 stk. |

### Økonomi

Der er i budgettet afsat 85.565,00 kr. (2024), 86.848,50 kr. (2025), 88.151,00 kr. (2026) og 89.473,00 kr. (2027) fra driftsmidlerne til naturgenopretning og vandløbsrestaurering, hvorfra midlerne til projektet skal finansieres.

### Fagchefen for Plan og Udvikling indstiller,

|  |  |
| --- | --- |
| at | der i perioden 2024-2027 ydes et årligt tilskud til udsætningen af laks i [adresse] og Brede Å svarende til ovenfor nævnte beløb, og |
| at | tilskuddet afholdes fra de afsatte driftsmidler til naturgenopretning og vandløbsrestaurering. |

### Beslutning

Indstillingen godkendt.